OpenLLM-France/wikimedia huggingface dataset:
# Kalderoi (musika)

Kalderoi konpasaren mugimenduaren etena adierazten duen zeinua da; etena bera. Kalderoia nota, akorde edo etenen gainean edo azpian jartzen da, eta haien iraupena erabakitzea musikarien esku geratzen dela adierazten du.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik hartu da. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q830328
* Multimedia: Fermatas / Q830328
# Kale

    Beste esanahi batzuen berri izateko, ikus: «Karrika (argipena)»
Kalea edo karrika, zentzu zabalean, hiri edo herrietan, bi etxe-lerroren artean doan bidea da. Euskal gizarte-antolaketan, elizaren inguruan biltzen diren etxeen multzoa ere bada, baserriari kontrajarriz erabiltzen dena.
Kalearen ezaugarri nagusiak honakoak dira:
* Batez ere, herriaren barruan leku batetik bestera doan errepidea da. Salbuespenak salbuespen, pertsonak eta ibilgailuek erabiltzen duten lekua da.
* Hiri eremua publikoa da, ekintza publikoak egiten diren eremua hain zuzen ere: lanera edo eskolara joateko lekua, paseatzeko lekua, jolasteko edo lagun eta auzokoekin egoteko lekua, eta abar.
* Eremu lineala da, bertan dauden egiturak (etxeak, arbolak, kale-argiak, eta abar) lerro-forma mantentzen dute, baita bertan egiten duten giza-ekitaldiak (manifestaldiak, prozesioak, azoka txikiak...) ere.
* Kalea sortzen eta inguratzen duten eraikinak giza-jarduerak ere sortzen dituzte: merkataritza, informazioa, turismoa, eta abar.

## Erreferentziak

* ↑ Harluxet Hiztegi Entziklopedikoa. Kale. .

## Ikus, gainera

* Plaza
* Kalezulo
* Kale izen

## Kanpo estekak

* Datuak: Q79007
* Multimedia: Streets / Q79007
# Kale (satelitea)

Kale (grekoa: Καλη), edo Jupiter XXXVII, Jupiter planetaren satelite natural irregular bat da.

## Ezaugarri fisikoak

Kale satelite txikia da (2 km inguruko diametroa du), eta erretrogradoa. Uste da 0,04ko albedoa duela, Jupiterren beste satelite batzuen antzera. Haren beste ezaugarri asko ezezagunak dira oraindik.
Karmeren taldeko satelitea da: 22.900.000 km eta 24.100.000 km arteko erradioarekin, 164,9° eta 165,5° bitarteko inklinazioarekin eta 0,23-0,27ko eszentrizitatearekin Jupiter orbitatzen duten satelite erretrogrado irregularrak dira talde horretako guztiak.

## Aurkikuntza

Scott Sheppard, D. Jewitt eta J. Kleyna Hawaiiko Unibertsitateko astronomoek aurkitu zuten, 2001eko abenduaren 9an.

## Izendapena

Kale satelite-izena mitologia grekoko Kale pertsonaian du jatorria; Kale Zeusen alabetariko bat zen.
Hasieran, S/2001 J 8 izendapen sistematikoa eman zitzaion sateliteari; kode horrek adierazten du 2001ean lehen aldiz ikusitako Jupiterren zortzigarren satelitea zela. Kale behin betiko izena 2003ko abuztuan eman zitzaion.

## Kanpo estekak

* Datuak: Q17002
* Multimedia: Kale (moon) / Q17002
# Kalderoi (argipena)

Kalderoia terminoak hainbat adiera du:
* Kalderoia musikako notazioko zeinu bat da.
* Kalderoi edo pilotu-izurdeak Globicephala generoko zetazeoak dira.
# Kaldoaivi Eremu Basatia

Kaldoaivi Eremu Basatia (Finlandieraz: Kaldoaivin erämaa-alue), Finlandiako babestutako natura eremu basati handiena da. 1991. urtean sortu zen eta 2.924 km²-ko azalera dauka, Inarin eta Utsjokin kokatua. Gainera, Norvegian barrena irauten du eremuak, bertako gobernuak baldintzatutako akordio bati esker.

## Animaliak

Urre txirri arrunt abeslaria, beltz handia, antzara nanoa, ipar-belatza, arrano beltza eta elur-hontza. Ur-hegaztia nagusiak kuliska gorriak eta izotz-ahateak dira. Lurzoru elurreztatuetan, ohikoak dira ipar belea eta eper zuriak.
Ugaztunen taldea, erbinude zuri eta arruntak, azeri gorriak, igarabak eta 2003. urtetik babestuak dauden azeri artikoak.

## Ikus, gainera

* Kevo Erreserba Naturala
* Utsjoki

## Kanpo estekak

* (Ingelesez) Kaldoaiviri buruzko informazioa
* Datuak: Q4356937
# James Hopwood Jeans

James Hopwood Jeans (Ormskirk, Lancashire, 1877ko irailaren 11 - Dorking, Surrey, 1946ko irailaren 16a) ingeles fisikari eta astronomoa izan zen. Mundua laino espiraloide batetik sortu zela dioen teoria eman zuen aditzera; irradei, dinamikari, lurrunei eta grabitazioak izarretan duen eraginari buruzko ikerketak ere egin zituen.
Zabalkunde-lanak: The Universe Around Us (1929, Gure inguruko mundua) eta Through Space and Time (1934, Espazioan eta denboran barrena). Lan teknikoak: The dynamical Theory of Gases (1904, Gasen teoria dinamikoa), Theoretical Mechanics (1906, Mekanika teorikoa), The Matematical Theory of Electricity and Magnetism (1908, Elektrizitatearen eta magnetismoaren matematika-teoria), Introduction to the Kinetic Theory of Gases (1940, Gasen teoria zinetikoaren hastapenak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q315545
* Multimedia: James Hopwood Jeans / Q315545
# James Joseph Sylvester

James Joseph Sylvester (Londres, Ingalaterra, 1814ko irailaren 3a - ib., 1897ko martxoaren 15a) matematikaria izan zen. Cambridgeko Unibertsitatean egin zituen ikasketak, eta Woolwichko eskola militarrean, Baltimoreko eta Oxfordeko unibertsitateetan irakasle izan zen. Cayleyren adiskide izan zen, eta harekin lan egin zuen. Aldaezin aljebraikoaren teoria proposatu zuen. Horretaz gain, geometriaren arloan aritu zen, eta ekuazioen eta zenbakien teoriari buruzko lanak ere egin zituen. Haren lanak The Collected Mathematical Papers of James Joseph Sylvester (1904-1912) bilduman argitaratu ziren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q310781
* Multimedia: James Joseph Sylvester / Q310781
# James Irwin

James Benson Irwin (Pittsburgh, Pennsylvania, 1930eko martxoaren 17a – Glenwood Springs, Colorado, 1991ko abuztuaren 8a) estatubatuar astronauta bat izan zen eta, era berean, Ilargia zapaldu zuen zortzigarren gizona ere; izan ere, 1930eko martxoaren 17an jaio egin zen eta 71 urterekin, 1991n hil zen, bihotzekoa emanez, ilargia zapaldu zutenen arteko lehenengoa izanik. 1971. urteko uztailaren 31ren eta abuztuaren 2aren arteko tartean, Apollo 15 misioan parte hartu zuen; beste gauza askoren artean, James Irwin, ilargia buggy batekin igaro zuen lehenengo gizona izan zen. Bere bidaiatik bueltan, Irwinek 398 argazki saldu zizkion bildumazale alemaniar bati eta, horren ondorioz, NASAk debekatu egin zien berriro espaziora joatea berari eta bere Apolloko lagunei. Hurrengo urtean, 1972an, talde erlijioso bat sortu zuen, High Flight izenekoa; izan ere, talde horrekin Ararat mendira 7 bidaia antolatu zituen, Noeren arka bilatzen.
Aurretik esan dugun bezala, 61 urterekin hil egin zen, 1991n, bihotzekoak joz.
* Datuak: Q297801
* Multimedia: James Irwin / Q297801
# James Joyce Dorrea eta Museoa

James Joyce Dorrea eta Museoa, ingelesez James Joyce Tower and Museum, Irlandako Errepublikako Dublin hiriburuko kostaldean dagoen Sandycove auzuneko Martello dorre bat da. Berta, 1904an, James Joyce idazleak sei gau igaro zituen.
1922an Joycek idatzitako Ulysses eleberri ospetsuaren hasierako atala dorre honetan gertatzen da, horregatik dorrea idazlea eta eleberriaren zaleen helmuga da, bereziki urtero burutzen den Bloomsday jaiegunean. Sarrera doakoa da.

## Kanpo loturak

* Webgune ofiziala (Ingelesez)
* Datuak: Q2062702
* Multimedia: James Joyce Tower and Museum / Q2062702
# James Hunt

James Simon Wallis Hunt (Belmont, Sutton, 1947ko abuztuaren 29a - Wimbledon, 1993ko ekainaren 15a) britainiar pilotua izan zen. Gaztetan iraupen-atletismoan, tenisean, squashean eta golfean aritu zen, baina azkenean motorra aukeratu zuen. 1968an eta 1969an Formula Ford-en parte hartu zuen, eta gero Formula 3ra pasatu zen. 1972an, Lord Heskethekin batera, taldea osatu zuen eta hurrengo urtean parte hartu zuen lehen aldiz Formula 1eko Munduko Txapelketan. 1975ean irabazi zuen lehendabiziko Sari Nagusia Holandako Zaandvoort zirkuituan, eta urte horretan bertan laugarren gelditu zen pilotuen sailkapenean. 1973-1975 bitartean Hesketh-Ford automobil-taldean aritu zen, eta 1976-1979 urte-bitartean McLaren taldean. Guztira, 96 Sari Nagusitan parte hartu zuen eta hamar irabazi zituen, horietatik sei 1976an; urte horretan munduko txapeldun gelditu zen. Erretiratu zenean, BBC kate britainiarrak kazetari-lanetan aritzeko kontratatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q140393
* Multimedia: James Hunt / Q140393
# James J. Braddock

James Walter "Cinderella Man" Braddock (1905eko ekainaren 8a, New York – 1974ko azaroaren 29a, North Bergen, New Jersey) estatubatuar boxeolari profesional bat izan zen, 1935-1937 artean munduko pisu astunen txapelduna.
Hasiera batean James J. Braddock izenpean borrokatu arren, Cinderella Man ("Mari Errauskin Gizona") ezizena jaso zuen, aurrez faboritoa jotzen ez zuten borrokak irabazteko zuen gaitasuna zela eta.

## Zinema

Cinderella Man (2005) filmean Russell Crowe aktoreak antzeztu zuen.

## Kanpo estekak

* Webgune ofiziala (Ingelesez)
* Datuak: Q317017
* Multimedia: James J. Braddock / Q317017
# Joaquim Rubió i Ors

Joaquim Rubió i Ors (Bartzelona, Katalunia, 1818ko uztailaren 31 - ib., 1899ko apirilaren 7a) kataluniar poeta eta historialaria izan zen.

## Biografia

Valladolideko eta Bartzelonako unibertsitateetako historiako katedraduna izan zen. Kataluniako Renaixença mugimenduaren bultzatzaile izan zen, 1839an Lo Gaiter del Llobregat poema argitaratu zuenetik, batez ere. Poemaren izenburuaz baliatu zen hurrengo poema bildumak izenpetzerakoan. Bartzelonako Lore Jokoak sendotzeko ekimenak bultzatu zituen (1859), eta literaturan katalana erabiltzearen aldeko agertu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3067739
* Multimedia: Joaquim Rubió i Ors / Q3067739
# Joaquim Ruyra

Joaquim Ruyra Oms (Girona, Katalunia, 1858ko irailaren 27a - Bartzelona, Katalunia, 1939ko maiatzaren 15a) kataluniar idazlea izan zen.

## Biografia

Familia aberats bateko semea zen. Bartzelonako Unibertsitatean egin zituen Zuzenbideko ikasketak.
Bartzelonako 1895. urteko Lore Jokoetan sarituak izan ziren Ruyraren kontakizun-lanak: Mar de llamp (Ekaitza itsasoan), La mirada del pobret (Behartsuaren begirada) eta Les senyoretes del mar (Itsas lamiak).
Ondoren etorri ziren Marines i boscatges (1903, Itsasotik eta basotik), Pinya de rosa, Entre flames (1928, Sugarren artean) kontakizun-liburuak; El país del plár (1906, Plazerraren herria), La bona nova (1928, Berri ona) eta En Garet a l´enramada (1938, Garet adarretan) obra dramatikoak; eta La educación de la inventiva (1923, Asmakuntzaren hezkuntza) eta Arte y moral (1928, Artea eta morala) saiakerak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3753170
* Multimedia: Joaquim Ruyra i Oms / Q3753170
# Joaquim Távora

Joaquim Távora Brasilgo udalerri bat da, Paraná estatuan kokatua. 11.945 biztanle ditu 289,173 km²ko eremuan.

## Ikus, gainera

* Paraná

## Kanpo estekak

* Datuak: Q2005178
* Multimedia: Joaquim Távora / Q2005178
# Joaquim Veríssimo Serrão

Joaquim Veríssimo Serrão (Tremês, Santarém, 1925eko uztailaren 8a – Santarém, 2020ko uztailaren 31) portugaldar historialaria izan zen.

## Biografia

Coimbrako Unibertsitatean egin zituen ikasketak, eta Portugalgo Kultura irakatsi zuen hamar urtez Okzitaniako Tolosako Unibertsitatean (Frantzian). 1961ean, Lisboako Unibertsitateko Letretako Fakultatean hasi zen eskolak ematen. Portugalgo Kultura Zentroaren zuzendari izan zen bost urtez, Parisen, eta Endrike Infantearen Institutu Historikoa ere zuzendu zuen. 1973tik 1974ra, Lisboako Unibertsitateko errektore izan zen, eta, 1975ean, Portugalgo Historia Akademiaren lehendakari izendatu zuten.
Ehundik gora ikerkuntza-lan idatzi zituen Portugal, Espainia, Brasil, Europa eta Iberoamerikako historiaz: Portugalgo historia hemezortzi liburukitan (1977-2010), Portugalgo historiografiaren historia laburra, Portugaldarrak eta Tolosako Unibertsitatea, Unibertsitateen historia, Marcelo Caetano, Portugal munduan, Joan II.aren ibilbidea, Brasil filipinarretik 1640ko Brasilera, Portugalen eta Frantziaren arteko harreman historikoak eta abar.
Ospe handiko historialaria izan zen, eta Gizarte Zientzietako Asturiasko Printzea saria jaso zuen 1995ean, ordura arte egindako ikerkuntza-lan zehatz eta argiaren sarigarri.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3307654
# Joliette (konderriko eskualde-udalerria)

Joliette Quebeceko konderriko eskualde-udalerria da, Kanadan. Lanaudière eskualdean dago, hiriburua Joliette da eta bere sorrera 1982ko urtarrilaren 1an izan zen.

## Kanpo estekak

* Datuak: Q1444781
* Multimedia: Joliette Regional County Municipality / Q1444781
# Joliette (Quebec)

Joliette Quebeceko udalerri bat da, Kanadan. Lanaudière eskualdean kokatuta dago, eta horren barruan dagoen Joliette konderriko eskualde-udalerria da. 2011ko zentsoaren arabera 19,621 biztanle zituen 22.81 kilometro koadroko azaleran.

## Kanpo estekak

* Datuak: Q141760
* Multimedia: Joliette, Quebec / Q141760
# Joliotita

Joliotita karbonato motako minerala da.

## Ezaugarriak

Joliotita karbonato mineralaren formula kimikoa hau da: ${\ce {(UO2)CO3 * nH2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 1 - 2 da.

## Erreferentziak

* 1 2 (Ingelesez) «Joliotite: Mineral information, data and localities.» www.mindat.org (Noiz kontsultatua: 12-05-2019).
# Jolin Tsai

Jolin Tsai (New Taipei, Taiwan, 1980ko irailaren 15a), Taiwango abeslari eta aktorea da.

## Diskografia

* 1999: 1019
* 2000: Don't Stop
* 2000: Show Your Love
* 2001: Lucky Number
* 2003: Magic
* 2004: Castle
* 2005: J-Game
* 2006: Dancing Diva
* 2007: Agent J
* 2009: Butterfly
* 2010: Myself
* 2012: Muse
* 2014: Play

## Kanpo estekak

* Jolin Tsai at Warner Music Taiwan (Txineraz)
* Datuak: Q51101
* Multimedia: Jolin Tsai / Q51101
# Kali

Kālī (sanskritoz: काली, kɑːliː; bengaleraz: কালী; punjaberaz: ਕਾਲੀ; tamileraz: காளி; teluguz: కాళికాదేవి) edo Kālikā (sanskritoz: कालिका; bengaleraz: কালিকা) betiereko energiaren hinduen jainkosa da. Bere izena kāla hitzetik dator, beltza, denbora edo heriotza esan nahi duena. Shivak Kāla edo betiereko denbora izena duenez, Kālī bere emazteak heriotza izena du. Beraz, denbora eta aldaketaren jainkosa da. Nahiz eta batzuetan bortitz eta iluntzat jotzen duten, Shakta kosmologietan eta sinesmen tantrikoetan berrerosle eta ama jainkosatzat jotzen dute
Normalean Shivaren emazte moduan irudikatua, sarritan Durga, Bhadrakali, Sati, Rudrani, Parvati edo Chamunda jainkosekin lotuta agertzen da. Dasa Mahavidyas edo hamar jainkosa tantrikoen artean garrantzitsuena da.

## Erreferentzia

* ↑ www.srilankaguardian.org
* ↑ Encyclopedia International, Grolier Incorporated, 1974. AE5.E447 1974 031 73-11206 ISBN 0-7172-0705-6 95. orr.

## Kanpo estekak

* Datuak: Q132127
* Multimedia: Kali / Q132127
# Kali (Kroazia)

Kali Kroaziako udalerri bat da, Zadar eskualdean. Azken zentsuaren arabera 1.585 biztanle zituen.

## Kanpo estekak

* Datuak: Q1269894
* Multimedia: Kali, Zadar County / Q1269894
# Kali Yuga

Kali Yuga (sanskritoz:कलियुग kəli juɡə, "Kali deabruaren aroa" edo "bizioaren aroa") hinduismoaren arabera, yugasen azken aroa da, besteak Satya Yuga, Treta Yuga eta Dvapara Yuga izanik. Surya Siddhanta lanaren arabera, Kali Yuga K.a. 3102ko otsailaren 18ko gauerdian hasi zen, hau da, Krishnak Lurra utzi zuenean. Tradizioak Kali Yugak 432.000 urte dirauela dio.
Hinduen arabera, Kali Yugan gizakiaren gain behera espirituala dator eta, beraz, Aro Iluna diote. Aro honen izena Kali deabru apokaliptikoengandik datorkio, Kālī jainkosarekin zerikusirik ez duena.

## Erreferentziak

* ↑ The Induand the Rg-Veda, 16. orr., Egbert Richter-Ushanas, ISBN 81-208-1405-3
* ↑ Dimitri Kitsikis, L'Orocc, dans l'âge de Kali, Editions Naaman,1985, ISBN 2-89040-359-9

## Kanpo estekak

* Datuak: Q228409
# José Félix Estigarribia

José Félix Estigarribia Insaurralde (Caraguatay, 1888ko otsailaren 21a – Altos, 1940ko irailaren 7a) paraguaitar militar, politikari eta diktadorea izan zen.
Chacoko gerran nabarmendu zen eta Paraguaiko herria ordezkatu zuen Buenos Airesko bake konferentzian (1938). Errepublikako lehendakari hautatu zuten 1939. urtean eta 1940an diktadore izendatu zuen bere burua. Aire istripu batean hil zen. Harena da Memorias sobre la guerra del Chaco (Chacoko gerrari buruzko oroipenak) obra.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/08/15 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q379670
* Multimedia: José Félix Estigarribia / Q379670
# José Gabiola

José Gabiola Altuna (Elgoibar, 1936ko urtarrilaren 17a - 2017ko uztailaren 10a) futbolari gipuzkoarra izan zen. Atzelari eta aurrelari gisa jokatu zuen hainbat taldeetan, bigarren eta lehenengo mailan.

## Ibilbidea

Errealan hasi zen, Eibar eta Alavesen denboraldiak pasa zituela, bigaren mailan. 1959-60 denboraldian errealaren lehen taldean hasi zen jokatzen. Bertan 1963 arte jokatuko zuen. Urte honetatik aurrerra Calvo Sotelo taldean ibili zen, 1962an futbola utzi arte.

## Kanpo estekak

* Heriotz oharra errealaren webgunean
* (Ingelesez) Jokalariaren ibilbidea, Bdfutbolen
* Datuak: Q33097251
# José Gabriel Peris Sornosa

José Gabriel Peris Sornosa (Valentzia, 1989ko ekainaren 11a) Valentziako futbolaria da. Ezkerreko atzelari gisa jokatzen du Atlético Balearesen.
# José Franco y Ribate

José Franco y Ribate (Cariñena, Aragoi, 1878ko abenduaren 14a - Bilbo, 1951) espainiar banda-zuzendaria eta musikagilea izan zen.
Zaragozan egin zituen musika-ikasketak. Oso gazte zela Bilbon hartu zuen bizileku. Bermeo, Irun eta Bilboko musika- bandetako zuzendaria izan ondoren Bizkaiko Musika Kontserbatorioa sortu zuen. Obra nagusiak: Euskalerriko kantak (bandarako kalejira, 1910), Euskal-erria (bandarako obertura, 1912), Eusko gogua (bandarako obertura, 1913), Camino de rosas eta Gracia y belleza pasodobleak eta Arrantzaliak obra sinfonikoa (1917).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2300578
# José Félix Lekerika

José Félix Lekerika Erkiza (Bilbo, 1891ko urtarrilaren 30a - ibidem, 1963ko ekainaren 9a) bilbotar diplomatiko eta politikaria izan zen.
Deustuko Unibertsitatean zuzenbidea ikasi ondoren, Juan Tomás Gandariasen eskuetan politikan hasi zen: hasieran maurismoan eta gero talde monarkikoetan.
Gerra Zibila piztu zenean, Falange Españolan sartu zen. Enbaxadore izan zen Frantzian, Estatu Batuetan eta Nazio Batuetan eta baita Kanpoko Harremanetarako ministroa ere.
# José Félix Allende-Salazar

José Félix Allende-Salazar Mazarredo (Bilbo, 1802ko otsailaren 21a - Madril, 1893ko urtarrilaren 25a) bizkaitar militar eta politikaria izan zen. Bergarako Errege Mintegian ikasi ondoren, armadan sartu zen. Liberal sutsua San Luisen Ehun Mila Semeen aurka eta Lehen Karlistaldian borrokatu zuen. Vicalvarada eta gero, landa-mariskal eta ministro izendatu zuten.

## Erreferentziak

* ↑ bilbaopedia.info
* Datuak: Q22964649
# José Félix Guerrero

José Félix Guerrero López (Portugalete, Bizkaia, 1975eko abuztuaren 23a) bizkaitar futbolari ohia da. Julen Guerreroren anaia gaztea, eta Athleticen harrobiko jokalaria bera ere. 1996-1997 denboraldian, bigarren mailako taldean ziharduela (Bilbao Athletic), Eibarrera joan zen, eta talde horrekin denboraldi bat egin ondoren, Santanderko Real Racing Club de Santander taldera aldatu zen. Hurrengo denboraldian Real Sociedadek hartu zuen, baina 2000. urtean Realak taldetik kanpo utzi zuen. 2005. urtean, futbolari utzita, TeleBilbaoko esatari hasi zen.

## Kirol Ibilbidea

2024ko ekainaren 31an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Bilbao Athletic | 2. | 1995/96 | 28 | 3 | - | - | - | - | - | - | - | - | 28 | 3 |
| Bilbao Athletic | Denera | Denera | 28 | 3 | - | - | - | - | - | - | - | - | 28 | 3 |
| Eibar | 2. | 1996/97 | 36 | 5 | 4 | 1 | - | - | - | - | - | - | 40 | 6 |
| Eibar | Denera | Denera | 36 | 5 | 4 | 1 | - | - | - | - | - | - | 40 | 6 |
| Racing | 1. | 1997/98 | 28 | 1 | 3 | 0 | - | - | - | - | - | - | 31 | 1 |
| Racing | Denera | Denera | 28 | 1 | 3 | 0 | - | - | - | - | - | - | 31 | 1 |
| Real Sociedad | 1. | 1998/99 | 15 | 0 | 0 | 0 | - | - | 2 | 0 | - | - | 17 | 0 |
| Real Sociedad | 1. | 1999/00 | 14 | 1 | 0 | 0 | - | - | - | - | - | - | 14 | 1 |
| Real Sociedad | 1. | 2000/01 | 1 | 0 | 1 | 0 | - | - | - | - | - | - | 2 | 0 |
| Real Sociedad | Denera | Denera | 30 | 1 | 1 | 0 | - | - | 2 | 0 | - | - | 33 | 1 |
| Eibar | 2. | 2001/02 | 38 | 6 | 1 | 0 | - | - | - | - | - | - | 39 | 6 |
| Eibar | Denera | Denera | 38 | 6 | 1 | 0 | - | - | - | - | - | - | 39 | 6 |
| Burgos CF | 2.B | 2002/03 | 0 | 0 | - | - | - | - | - | - | - | - | 0 | 0 |
| Burgos CF | Denera | Denera | 0 | 0 | - | - | - | - | - | - | - | - | 0 | 0 |
| Ibilbide osoan | Ibilbide osoan | Ibilbide osoan | 160 | 16 | 9 | 1 | - | - | 2 | 0 | - | - | 171 | 17 |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Fitxa - www.athletic-club.eus
* Datuak: Q4886450